 Serikali imeagiza viongozi wa Mamlaka ya Usafirishaji Nchi Kavu na Majini (SUMATRA) na wafanyakazi wote wa Kivuko cha MV Nyerere ambacho kimezama katika Ziwa Victoria na kuua zaidi ya watu 100 wahojiwe.Katibu Mkuu Kiongozi John Kijazi ametoa kauli hiyo mjini Dodoma leo huku akisema kuwa kutokana na ajali hiyo, siku tatu kuanzia kesho, Septemba 22 hadi 24, serikali itapeperusha bendera nusu mlingoti kama ishara ya maombolezo.Balozi Kijazi amesema kuwa hadi sasa jumla ya watu 40 wameokolewa huku miili 127 ikiopolewa kutoka katika chombo hicho.Uchunguzi wa awali unaonesha kuwa kivuko hicho kilizidisha abiria kwani uwezo wake ni abiria 101 pekee.